laion/Wikipedia-Exotic huggingface dataset:
סינוד ירושלים

סינוד ירושלים או סינוד בית לחם (בספרות, Synodus Jerosolymitana או Synodus Bethlehemitica) היה ועידה כנסייתית לענייני אמונה (סינוד) שכונסה ב-1672 על ידי פטריארך ירושלים דוסיתאוס השני בכנסיית המולד בבית לחם לשם התנערות הכנסייה היוונית-אורתודוקסית מן הקלוויניזם וקביעת עיקרי האמונה המבדילים אותה מן הנצרות המערבית (הכוללת הן את הנצרות הקתולית והן את הנצרות הפרוטסטנטית). מאמר באנציקלופדיה בריטניקה, המהדורה האחת-עשרה מ-1911 קובע כי הסינוד היה "הצהרת האמונה החיונית ביותר שיצאה מן הכנסייה היוונית אורתודוקסית באלף שנה". ב-1629 ראה אור בז'נבה (מרכז הקלוויניזם באותה עת) חיבור בלטינית בשם "הוידוי של קיריליוס לוקריס", אותו חיבר כביכול פטריארך קונסטנטינופול קיריליוס לוקריס. החיבור סיכם בשמונה עשרה נקודות את עיקרי האמונה באופן שנטה לזהות את הנצרות היוונית אורתודוקסית עם הקלוויניזם. החיבור זכה עד מהרה למהדורות באנגלית, צרפתית וגרמנית וב-1631 ראה אור בקונסטנטינופול תרגומו ליוונית. קיריליוס לוקריס עצמו הכחיש שהיה זה הוא שחיבר את הספר. בקונסטנטינופול עצמה תבעו אנשי הכנסייה היוונית אורתודוקסית, שגובו כנראה על ידי הישועים, משלטונות האימפריה העות'מאנית לאסור את הפטריארך הבוגדני. כוחם של הפרוטסטנטים (בראשות השגריר ההולנדי) להגן עליו לא היה רב והוא נכלא והוצא להורג בכלאו ב-1638. ב-1643 ראה אור חיבור עליו היה חתום הפטריארך של קייב, פטרו מוהילה, שדחה את הקשר בין הנצרות היוונית אורתודוקסית לקלוויניזם. אך הדבר לא הצליח לעצור את הזיקה שנוצרה בקרב רבים בין נצרות יוונית אורתודוקסית לבין קלוויניזם. על מנת לשים קץ לשמועות על זיקה בין נצרות יוונית אורתודוקסית לבין קלוויניזם ולהגדיר היטב את עיקרי האמונה השונים שלהן, כינס פטריארך ירושלים דוסיתאוס השני סינוד במרץ 1672. בוועידה השתתפו שישה מטרופוליטים ונציגים נוספים מדרג נמוך יותר, אשר ייצגו את כל המרחב היווני אורתודוקסי. באי הוועידה הצהירו על חוסר תקפות האמונה בפרדסטינציה (גזרה קדומה בלתי מותנית לגורלו של אדם) ובגאולה על האמונה לבדה (בלטינית, עקרון Sola fide; כלומר האפשרות לגאולת הנפש ללא ביצוע כל פרקטיקה דתית, אלא מתוך אמונה בלבד). כך הכחישו למעשה את עיקרי הקלוויניזם וכל אפשרות לכך ששתי האמונות יעלו בקנה אחד. יתר על כן הצהירו לראשונה על אמונתם שפסוקית "ומן הבן" (Filioque) אינה מקורית מכתבי הקודש, אלא זיוף קתולי. כלומר שרוח הקודש בשילוש הקדוש נמשכת מן האל האב לבדו ולא מן האל הבן ובכך הדגישו את התרחקותם מהנצרות המערבית ככלל. כן הצהירה הוועידה כעיקר אמונה שהחיבור "הווידוי של קיריליוס לוקריס" אינו אלא זיוף. מסקנות הוועידה ראו אור ב-1676 בשם "וידוי דוסיתאוס או שמונה-עשר עיקרי האמונה של סינוד ירושלים". סינוד ירושלים, באתר אנציקלופדיה בריטניקה (באנגלית) הערך באנציקלופדיה בריטניקה הווידוי של קירילוס לוקריס (באנגלית) ביוגרפיה של קירילוס לוקריס הטקסט של שמונה עשר העיקרים (באנגלית)
המלכה האדומה (רומן)

המלכה האדומה (באנגלית: The Red Queen) הוא רומן היסטורי משנת 2010 מאת פיליפה גרגורי. זהו הרומן השני בסדרה "מלחמות הדודנים". הספר מספר את סיפורה של מרגרט בופורט, אמו של הנרי השביעי, מלך אנגליה. ב-2013 הופקה סדרת טלוויזיה בערוץ BBC One בת 10 פרקים בשם "מלכה לבנה", עיבוד לרומנים "המלכה הלבנה" (2009), "המלכה האדומה", ו"בתו של ממליך המלכים" (2012). השחקנית אמנדה הייל מגלמת בסדרה אל דמות של מרגרט בופורט. הספר יצא לאור בעברית בתרגומה של בתיה זיסו בשנת 2011 בהוצאת אופוס. במגזין Publishers Weekly נכתב על הרומן "המלכה הלבנה": ”Gregory puts her many imitators to shame by dint of unequalled energy, focus, and unwavering execution” המגזין AudioFile העניק את פרס Earphones Award להקלטת האודיו של הספר, כינה את גרגורי "מלכת הרומנים ההיסטוריים הבריטיים", ושיבח את הקריאה של ביאנקה אמאטו. האתר של פיליפה גרגורי הספר "המלכה האדומה", באתר "סימניה" "The Red Queen". Publishers Weekly. 3 במאי 2010. נבדק ב-8 באוקטובר 2014. {{cite web}}: (עזרה) "The Red Queen (Official site)". PhilippaGregory.com. נבדק ב-7 באוקטובר 2014. {{cite web}}: (עזרה) "BBC – Media Centre: The White Queen, a new ten-part drama for BBC One". BBC.co.uk. 31 באוגוסט 2012. נבדק ב-6 באוקטובר 2014. {{cite web}}: (עזרה) "Audiobook Review: The Red Queen (2010)". AudioFile. נבדק ב-12 בדצמבר 2014. {{cite web}}: (עזרה)
פרסי הבידור של ניגריה 2009

טקס פרסי הבידור של ניגריה 2009 התקיים באוניברסיטת הווארד ב-9 ביוני 2009. מנחי האירוע היו Omoni Oboli ואבה באסי. האלבום הטוב ביותר של השנה Entertainer (ד'באנג') My P (נאטו C) Unstoppable (טופייס) Undareyted (דייר) Talk About It ‏(MI) הסינגל החם של השנה "Big Boy" (אלדי) "Good or Bad" (ג'יי מרטינס) "Shayo" (דורלה) "Bumper to Bumper" (ואנדה קול) "Efi Mile" ‏(YQ Ft Dagrin) המופע החדש הטוב ביותר של השנה MI דורלה YQ ג'יי מרטינס ביגיאנו אמן הגוספל של השנה Midnight Crew ניקי לאוייה Roof Top Mcs לארה ג'ורג' יינקה אייפלה המפיק המוזיקלי של השנה אלדי ID Cabasa ג'יי סליק קוהבמס אסוקוו דון ג'אזי הראפר הטוב ביותר Mode 9 MI Naeto C Ikechukwu Sauce Kid הקליפ המוזיקלי הטוב ביותר  "Kini Big Deal" ‏(Neato C) "Suddenly" ‏(D’Banj) "Not the Girl" ‏(Dare) "Good or Bad" ‏(J Martins) "Bosi Gbangba" ‏(Eldee) האמן הבינלאומי הטוב ביותר באנקי W נאירה אייסברג סלים אסא קלי הנדסום האמרגן הבינלאומי הטוב ביותר של השנה Dapo Kush Tunes Kid Konnect Keno Dognomite האירוע של השנה Sisi Ologe (לאגוס) Nigerian Reunion (ארצות הברית) Rhythm Unplugged This Day/Arise NY Fash Week (ארצות הברית) Miss Nigeria USA הדיג'יי הטוב ביותר DJ X Chris DJ Snoop Da Damaga DJ Sose DJ Mighty Mike DJ Neptune הקומיקאי הטוב ביותר I Go Dye Klint De Drunk Tee A איו מאקון  Jedi השחקן הטוב ביותר דזמונד אליוט ג'ים אייקה סעיד בלוגון רמזי נואה מייק אזורוניה השחקנית הטובה ביותר מרסי ג'ונסון אומוטולה ג'לאדה ריטה דומיניק ג'נביב נאג'י פאנקה אקינדלה האמן הילידי של השנה יינקה אייפלה פאסומה טובה ג'ולד דגרין 9ice "Full list of Winners at NEA 2009". jaguda.com. 2009-06-09. "Full list of Nominees at NEA 2009". notjustok.com. 2009-03-12. אורכב מ-המקור ב-2016-09-15. נבדק ב-2018-10-29.
אנדרו גילום

אנדרו גילום (באנגלית: Andrew Gillum; נולד ב-26 ביולי 1979) הוא פוליטיקאי אמריקאי שכיהן כראש עיריית טלהסי שבפלורידה. גילום התמודד מטעם המפלגה הדמוקרטית לכהונת מושל פלורידה בבחירות שנערכו בשנת 2018. גילום נולד במיאמי. אחד משבעת ילדיהם של פרנסיס וצ'ארלס. אביו היה עובד בניין ואמו נהגת הסעות ילדים. הוא סיים תואר ראשון במדע המדינה באוניברסיטת פלורידה A&M. ב-2003 נבחר למועצת העיר טלהסי, והיה בכך לצעיר ביותר לכהן בתפקיד זה. ב-2014 נבחר לראשות העיר וכיהן בתפקיד עד נובמבר 2018. ב-2018 נבחר למועמד המפלגה הדמוקרטית למשרת מושל פלורידה, לאחר שגבר בבחירות המקדימות על המועמדת שנחשבה לבעלת הסיכויים הגבוהים ביותר, גוון גראהם. בבחירות הכלליות הוא הפסיד לחבר בית הנבחרים של ארצות הברית, רון דה-סנטיס בפער של 0.4 אחוזים. גילום נשוי ואב לשלושה. במרץ 2020 נתפס בבית מלון בחברת שני גברים נוספים, אחד מהם זונה שסבל ממנת יתר, כשבחזקתם סמים. בעקבות הפרסום התוודה גילום על היותו מכור לאלכוהול ולסמים וכן יצא מהארון כבי-סקסואל. מדיה וקבצים בנושא אנדרו גילום בוויקישיתוף אתר האינטרנט הרשמי של אנדרו גילום (באנגלית) אנדרו גילום, ברשת החברתית פייסבוק אנדרו גילום, ברשת החברתית אקס (טוויטר) אנדרו גילום, ברשת החברתית אינסטגרם אתר הבחירות של אנדרו גילום Democratic star ex-mayor Andrew Gillum to enter rehab, ‏BBC
מנהרות (ספר של רודריק גורדון ובראיין ויליאמס)

מנהרות (Tunnels) הוא ספר פנטזיה מאת רודריק גורדון ובראיין ויליאמס. מנהרות הוא רומן בדיוני המתרחש מתחת לקרקע מאת הסופרים הבריטיים רודריק גורדון ובריאן ויליאמס. הספר פורסם תחילה בהוצאה עצמית בשם "החפרפרת מהייפילד" (The Highfield Mole) בשנת 2005, ופורסם מחדש בשם "מנהרות" על ידי הוצאת The Chicken House בשנת 2007. הספר מגולל את סיפורו של ויל בורוז, "ארכאולוג" בן 14, שנתקל בציוויליזציה תת-קרקעית בשם "המושבה". ויל וחברו צ'סטר בורחים מהמושבה ויוצאים למצוא את אביו של ויל, ב"מעמקים", מקום עמוק יותר בכדור הארץ, אפילו יותר מהמושבה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ויל בורוז בן ה14 ואביו ד"ר בורוז הם חובבי ארכאולוגיה וחופרים מנהרות ליד ביתם. יום אחד נעלם אביו של ויל במנהרות, וויל יוצא יחד עם חברו צ'סטר אל מעמקי האדמה, שם הם מגלים עולם שלם של אנשים שירדו לחיות אל מתחת לפני האדמה. הספר מנהרות והמשכו "מעמקים" לא היו פופולרים בישראל, אי לכך לא תורגם הספר החמישי לעברית.[דרוש מקור] כדור הארץ החלול רודריק גורדון, בריאן ויליאמס מנהרות,The Chicken House, 2007 מנהרות, באתר OCLC (באנגלית)
סטנוניצ'וזאורוס

סטנוניצ'וזאורוס (שם מדעי: Stenonychosaurus; משמעות השם מלטינית: "לטאה צרת טופר") הוא סוג של דינוזאור טורף ממשפחת הטרודוניים שחי בקרטיקון העליון לפני 76 מיליון שנה. הדינוזאור התגלה לראשונה ב-1932 ברחבי הפארק הפרובינציאלי דינוזאור שבאלברטה, קנדה וקיבל את שמו מהחוקר החשוב צ'ארלס מורטרם שטרנברג. ב-1987 שייך אותו החוקר פיליפ קורי לסוג טרודון, וסוג זה הפך למוטל בספק. ב-2017 הוחלט להחזיר את המאובנים שנמצאו לסוג זה עקב הבדלים קטנים במבנה השלד בינם למאובני הטרודון. זה היה יצור בגובה של 0.9 מטרים, אורך 2.4 מטרים ומשקל 50 קילוגרם. הוא היה צייד קליל בעל רגליים ארוכות וייתכן שגופו כוסה נוצות. חורי עיניו הגדולות מרמזות על תפקוד גבוה וייתכן שיכול היה לפעול בלילות ובחשיכה ששררה באזורים צפוניים וקרים כמו בקנדה. ככל הנראה היה אוכל-כול והזכיר באורח חייו ראקון. מדיה וקבצים בנושא סטנוניצ'וזאורוס בוויקישיתוף סטנוניצ'וזאורוס, באתר GBIF (באנגלית)
הקומה השלוש עשרה

הקומה השלוש עשרה (אנגלית: The Thirteenth Floor) הוא סרט קולנוע שהופץ בגרמניה ובארצות הברית ב-28 במאי 1999. את הסרט ביים ג'וזף רוסק, ומשחקים בו קרייג ביירקו, גרטשן מול, ווינסנט ד'אונופריו. הסרט מבוסס על הספר Simulacron-3 (אנ') של דניאל פ. גלוי (אנ') והוא רימייק למיני-סדרה הגרמנית Welt am Draht (גר') של ריינר ורנר פאסבינדר משנת 1973. עלילת הסרט עוסקת במכונת מציאות מדומה מתקדמת, המאפשרת לבקר בלוס אנג'לס של שנת 1937. בתהליך ההתחברות למכונה, תודעתה של דמות ("יחידה", בלשון הסרט) מן העולם המדומה (שכולן בעלות מודעות עצמית) נלקחת ממנה על ידי המשתמש, ולאחר סיום השימוש בדמות, היא איננה זוכרת דבר, לרבות כיצד הגיעה למקום כלשהו בו נעזבה. יוצר המיזם, הנון פולר, מגלה כי עולמו "האמיתי", הוא למעשה עולם מדומה נוסף, ומשאיר על כך הודעה במכונה לשותפו, דאגלס הול, מתוך חשש שינסו להשתיקו. אולם, לאחר שהוא משאיר את ההודעה בידי הברמן במועדון שבו הוא נמצא, פותח הברמן, אשטון, את המעטפה. כאשר הוא מתנתק מן המכונה, הולך פולר לבר בעיר, ומתקשר לדאגלס על מנת להשאיר לו הודעה, אולם קוטע את דבריו באמצע, ויוצא מן הבר עם אדם שהגיע לשם. למחרת, מתעורר דאגלס בדירתו, ותוך שהוא שומע את הודעות המזכירה האלקטרונית, הוא מגלה טיפות דם בכיור, וחולצה מוכתמת בדם בסל הכביסה. לאחר מכן, הוא מתוחקר על ידי הבלש מקביין, החושד בו כי הוא זה שרצח את פולר. דאגלס מכחיש את הדברים, אולם מגלה כי יותר ויותר סימנים (כמו הברמן שזוכר אותו מליל הדקירה, ולוחיות הרישוי של מכוניתו, שצולמו בזירה באותו ערב) מצביעים על כך שהוא הרוצח. הוא נדהם לא פחות לגלות כי לפולר ישנה בת, ג'יין, ואף חש כי הוא מכיר אותה ממקום כלשהו. על כן, הוא מחליט לנסות ולחפש במכונה את ההודעה שהשאיר פולר, ומתחבר לדמות שנוצרה עבורו, ג'ון פרגוסון העובד בבנק. הוא מגלה כי פולר ניצל את המכונה על מנת להתרועע עם בחורות. לאחר שהוא איננו מצליח לגלות את ההודעה, הוא מנסה לגרום לדמות בה השתמש פולר, מר גרירסון, להיזכר בכך. המאמץ נושא פרי, והוא מגלה כי אשטון הוא זה המחזיק במכתב. אשטון מגלה לו את תוכנו של המכתב, ודאגלס מתפלא מדוע שפולר יספר לו על מגבלות ההדמיה הידועות לו מכבר. איש המחשבים, ויטני, מצליח לשלוף את דאגלס מן המכונה, בזמן שאשטון (שנוצר בדמותו), מנסה להטביע את דאגלס. דאגלס מבין, לאחר שהוא מגלה כי ג'יין אינה אלא עובדת סופר בשם נטשה מולינרו, כי למעשה - ג'יין היא המשתמשת של נטשה, כשם שהוא השתמש בג'ון פרגוסון, ופולר בגרירסון. הוא נוסע, על פי הכתוב במכתב, למקום מרוחק, ומגלה את מגבלות ההדמיה שהכיר - בעולמו שלו. בהמשך הסרט, מתגלה כי אם נהרג אדם בהדמיה, התודעה שעמה הוחלף נותרת בדמותו ה'אמיתית', ובאופן זה מגלה דאגלס גם את העולם האמיתי, בו נוצרה ההדמיה של עולמו. "הקומה השלוש עשרה", במסד הנתונים הקולנועיים IMDb (באנגלית) "הקומה השלוש עשרה", באתר נטפליקס "הקומה השלוש עשרה", באתר AllMovie (באנגלית) "הקומה השלוש עשרה", באתר Rotten Tomatoes (באנגלית) "הקומה השלוש עשרה", באתר Box Office Mojo (באנגלית) "הקומה השלוש עשרה", באתר Metacritic (באנגלית) "הקומה השלוש עשרה", באתר אידיבי "הקומה השלוש עשרה", במסד הנתונים הקולנועיים KinoPoisk (ברוסית)
מלכה אדומה

האם התכוונתם ל... המלכה האדומה (אליס מבעד למראה) – דמות בספרו של לואיס קרול "מבעד למראה ומה אליס מצאה שם" המלכה האדומה (דראבל) – רומן מאת מרגרט דראבל משנת 2004 המלכה האדומה (רומן) – רומן היסטורי מאת פיליפה גרגורי משנת 2010 מלכה אדומה - פנטזיה ורומן עתידני מאת ויקטוריה איוויארד משנת 2015 מלכה אדומה (קומיקס) – דמויות קומיקס אחדות מלכה אדומה (קלף) אליזבת מבוואריה, מלכת הבלגים – כונתה "המלכה האדומה" פרויקט מלכה אדומה - ספר מתח מאת הסופר הספרדי חואן גומז-חורדו משנת 2023
Goin' Places

"Goin' Places" הוא אלבום האולפן השנים עשר של חמישיית הג'קסונים והשני מאז שינו את שמו ל"הג'קסונים". זהו האלבום השני והאחרון שהופק בשיתוף פעולה של אפיק ופילדלפיה אינטרנשיונל. שיר הנושא, '"Goin' Places", הגיע למקום ה-63 במצעד הבילבורד 200 ולמקום ה-11 במצעד הרית'ם אנד בלוז. מכירות האלבום הגיעו לכחצי מיליון עותקי ברחבי העולם. כחלק מקידום המכירות של האלבום יצאה הלהקה לסיבוב הופעות בחציון הראשון של שנת 1978. מידע על האלבום Goin' Places באתר MusicBrainz מידע על האלבום Goin' Places באתר AllMusic האלבום Goin' Places באתר Discogs האלבום Goin' Places באתר ספוטיפיי האלבום Goin' Places באתר אפל מיוזיק
ז'ורז' לואי לה סאז'

ז'ורז' לואי לה סאז' (בצרפתית: Georges-Louis Le Sage;‏ 13 ביוני 1724 - 9 בנובמבר 1803) היה פיזיקאי ז'נבאי. המציא בין היתר תאורית גרביטציה ואת הטלגרף החשמלי. לה סאז' נולד ב-13 ביוני 1724, לגאורג לואי לה סאז' ולאן מרי קמף. לה סאז' למד באקדמיה בז'נבה מתמטיקה ופיזיקה. לאחר מכן למד בבזל רפואה, שם גם העשיר את ידיעותיו במתמטיקה. הוא הקדיש את חייו למתמטיקה ופיזיקה, בניגוד לרצון אביו. הוא עסק במיוחד בעניין הגרביטציה והתאוריה הקינטית של הגזים. לה סאז' מת ב-9 בנובמבר 1803 בז'נבה. לה סאז' התעניין במיוחד בתחום הגרביטציה. הוא הגה ופיתח שיטה המסבירה כיצד פועל כוח הכבידה של ניוטון מבחינה מכנית. לפיו חלקיקים זעירים נעים במהירות גבוהה לכל הכיוונים, וחוסר איזון בין החלקיקים הפועלים על אובייקט מסוים גורם למשיכתו לאובייקט אחר. תאוריה זו לא התקבלה אך היוותה נדבך חשוב בהבנה של הגרביטציה מבחינה מכנית, כפי שמתוארת בתורת היחסות הכללית כעקמומיות במרחב. ב-1774 המציא ז'ורז' לה סאז' את הטלגרף החשמלי - טלגרף המשתמש באותות חשמליים.
רקל ארגנדוניה

רקל ארגנדוניה (בספרדית: Raquel Argandoña; נולדה ב-5 בדצמבר 1957) היא דוגמנית, שחקנית ומנחת טלוויזיה צ'יליאנית. ארגנדוניה נולדה ב-5 בדצמבר 1957 בעיר סנטיאגו דה צ'ילה. מ-1973 ועד 1976 השתתפה כדוגמנית בשעשועון הטלוויזיה "Sábado Gigante". ב-1975 נבחרה למיס צ'ילה והשתתפה בתחרות מיס תבל הבינלאומית. ב-1978 הנחתה את "OTI Festival", תחרות שירים בין מדינות אמריקה הלטינית המהווה גרסה מקומית לתחרות האירוויזיון האירופאית. בשנת 1987 שיחקה בתפקיד הראשי במיני סדרה "La Quintrala" המבוססת על ביוגרפיה של אריסטוקרטית החיה בצ'ילה במהלך המאה ה-17. ב-1996 נכנסה לפוליטיקה שהתמודדה על ראשות העיר פלרקו (Pelarco) אך לא נבחרה, ב-2000 התמודדה שנית בבחירות ובעם זו זכתה במרבית הקולות, היא כיהנה בתפקיד של ראשת העיר עד 2004. בשנת 2006 שימשה כמתחרה במהדורה הצ'יליאנית של "רוקדים עם כוכבים". מדיה וקבצים בנושא רקל ארגנדוניה בוויקישיתוף רקל ארגנדוניה, ברשת החברתית אקס (טוויטר) רקל ארגנדוניה, במסד הנתונים הקולנועיים IMDb (באנגלית) רקל ארגנדוניה, במסד הנתונים הקולנועיים KinoPoisk (ברוסית) רקל ארגנדוניה באתר emol ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פסגת אוטגארד

פסגת אוטגארד (באנגלית: Utgard Peak) היא הר נישא ברכס אסגארד בארץ ויקטוריה שבאנטארקטיקה. ההר ממוקם 1.5 קילומטרים צפונית-צפונית-מזרחית לפסגת וולאק. גובה ההר 2,050 מטרים מעל פני הים. שמו של ההר ניתן לו על ידי ועדת השמות האנטארקטית של ניו זילנד בשנת 1982, בהתבסס על הצעתו של ג'י. ג'י. סי. קלארידג' (G.G.C. Claridge), חוקר קרקעות במכון המחקר המדעי של ניו זילנד. בדומה לאתרים רבים אחרים ברכס אסגארד, השם מתייחס למיתולוגיה הנורדית: אוטגארד הייתה (במיתולוגיה הזו) מבצר בארץ יוטנהיים - ארצם של הענקים. פסגת אוטגארד באתר הסקר הגאולוגי של ארצות הברית פסגת אוטגארד באתר הגאזט האנטארקטי של ממשלת אוסטרליה פסגת אוטגארד באתר הגאזט האנטארקטי של ממשלת ניו זילנד תצלום לוויין של אזור פסגת אוטגארד תרשים הנוף הנשקף מפסגת אוטגארד באתר peakvisor מפת אזור פסגת אוטגארד מידע גאוגרפי והיסטורי הודעה על מתן שם רשמי לרכס, באתר ממשלת ניו זילנד
ארקוסוליום

אַרְקוֹסוֹליום (ברבים ארקוסוליה, בעברית קבר מִקְמָר, מלטינית Arcosolium) היא גומחה שתקרתה מקומרת, ששימשה לקבורה בתרבות ההלניסטית ותרבות רומא העתיקה. בארץ ישראל החל מאמצע המאה ה-3 לפנה"ס, השתנו מנהגי הקבורה בהשפעת התרבות ההלניסטית והחלו לקבור בקברי כוכים, בהם כוך לכל נפטר. כל כוך נסגר עם לוח אבן למשך כל התקופה שבמהלכה הבשר והשרירים התכלו, בערך כשנה. קברי כוכים הקדומים ביתר בארץ ישראל התגלו בעיר מרשה. שיטת קבורה זו הגיעה למרשה כנראה מאלכסנדריה, או מפניקיה, וגם יהודים התחילו לקבור בכוכים. עם הנפטר הניחו חפצים, וכלים שנטמאו. יתרונות הכוכים היו: ניצול החלל הפנימי בצורה טובה יותר על ידי חפירת כוכים בניצב לקירות, והאפשרות לנצל את הכוכים פעם נוספת. את העצמות פינו ל"מאספה" (קבורה משנית), לחדר מסוים או לתא מסוים ובו עצמות כל מתי המשפחה, והשתמשו שוב בכוכים. בהתקופה ההלניסטית בארץ ישראל התפתח המנהג של שימוש בגלוסקמאות לקבורה משנית. במקביל לקברי הכוכים נמצאו מערות עם קברי ארקוסוליה. נישה מעוגלת בתוך המערה עם משטח ישר בו חצובה שוקת עם המת מכוסה בלוחות ולאחר שנה היו מעבירים את העצמות לקבורה משנית. הלוח ששימש לסגירת הכוך נקרא "לוח סגירה". כדי להשתמש בגומחה שוב, פינו את העצמות, ונעשה שימוש חוזר בשוקת. ממצאי קברי ארקוסוליום התגלו ב: "מערת יהושפט" - מערת קבורה הצמודה למצבת יד אבשלום בירושלים. "קברי הסנהדרין" - בשכונת סנהדריה בירושלים נתגלו קברי כוכים מעוגלים. "חורבת טבק" (שלמרגלות תל גודד) - בה נמצאו קברי כוכים מעוגלים, עם לוחות סגירה, וכן שברי כלים מזכוכית. "קבר בית הורדוס" - שבגן בלומפילד ליד מלון המלך דוד. "חורבת מדרס" - שבשפלה נמצאה מערת קבורה עם גולל עגול בתוך מסילה המשמש כסוגר למערת הקבורה. "חקל דמא" - שדה קבורה בחלקו התחתון של גיא בן הינום, ליד מפגשו עם נחל קדרון, ובו מערכות הקבורה מסועפות ומפוארות ביותר ומיוחסות לתקופה ההרודיאנית. בדפנותיהן של רבות מהמערות חקוקים צלבים, עדות לשימוש במערות בתקופה הביזנטית ובימי הביניים. בתקופה הצלבנית נבנה באתר מבנה קמרונות ששימש כמבנה קבורה לצליינים נוצרים שנפטרו בעת שהותם בירושלים. קבר ארקוסוליום ושני כוכים במערת קברי הסנהדרין "מערת העמוד" בחורבת בורגין בעולם הנוצרי מוצאים ארקוסוליה תחילה בקטקומבות והחל מתקופת הרנסאנס כחלק ממבני כנסיות לאורך הקירות, בהם נקברו אנשים בעלי מעמד או חשיבות. ארקוסוליום מהמאה ה-4 בקטקומבה של רומא ארקוסוליום בכנסייה בספרד גלוסקמה מקמר(הקישור אינו פעיל) באתר המרכז לטכנולוגיה חינוכית ד"ר נחום שגיב, התקופה הרומית-ביזנטית, ארכאולוגיה קלאסית ויהודית
אוטגארד

אוטגארד (בנורדית עתיקה: Útgarðar; מילולית: "האזורים החיצוניים" או "שטחי הספר") היא אזור המתואר במיתולוגיה הנורדית, שהיה חלק מיוטונהיים - עולם ענקי הכפור. האתר מוזכר בסיפור המפגש בין ת'ור ולוקי עם אוטגארד-לוקי הענק. הסיפור מתאר את התחרויות שנערכו בין השלושה במתחם אוטגארד. סיפור זה שונה מהמתואר בגסטה דנורום (בה נכתב שאוגטארד-לוקי כלוא במערה טחובה). במקום אחר במיתולוגיה הנורדית אוטגארד הוא אחד משלושת העולמות המחוברים ליגדראסיל, והוא העולם של הכוחות החיצוניים לעולם (בניגוד לעולם בני האדם - מידגארד, ולעולם האלים - אסגארד). היקום במיתולוגיה הנורדית • Angus A. Somerville, R. Andrew McDonald, The Vikings and Their Age • Anders Andrén, Old Norse Religion in Long-term Perspectives: Origins, Changes, and Interactions, P. 356 אוטגארד באנציקלופדיה מיתיקה (באנגלית)
פסגת וולאק

פסגת וולאק (באנגלית: Wolak Peak) היא הר בפסגות אינלנד פורטס, ברכס אסגארד בארץ ויקטוריה שבאנטארקטיקה. ההר ממוקם 1.9 קילומטרים דרומית מערבת להר סנט פול. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם ריצ'רד ג'י. וולאק (Richard J. Wolak) שעבר בתחנת מקמרדו בין השנים 1972 -1973 ו- 1973-1974; כמו כן הוא היה המנהל של תחנת הקוטב הדרומי בשנת 1975. פסגת וולאק באתר הסקר הגאולוגי של ארצות הברית פסגת וולאק באתר הגאזט האנטארקטי של ממשלת אוסטרליה תצלום לוויין של אזור פסגת וולאק מפת אזור פסגת וולאק מידע גאוגרפי והיסטורי מתן שם רשמי לפסגה באתר הפרסומים הרשמי של ממשלת ניו זילנד
בירגיטה, דוכסית גלוסטר

בירגיטה, דוכסית גלוסטר (באנגלית: Birgitte, Duchess of Gloucester; נולדה ב-20 ביוני 1946) היא רעייתו של הנסיך ריצ'רד, דוכס גלוסטר (אשר ניצב במקום ה-30 בסדר הירושה לכתר הבריטי). בירגיטה אווה הנריקסן נולדה באודנסה כבת הצעירה במשפחה לאב עורך דין, בתחילה התחנכה בעיירה ולאחר מכן השלימה את לימודיה התיכוניים בלוזאן ובקיימברידג', ב-1966 כשהוריה נפרדו היא אימצה את שם הנעורים של אמה ואן דאורס, היא למדה שלוש שנים בקופנהגן וב-1971 חזרה לאנגליה על מנת לעבוד בשגרירות דנמרק בלונדון. היא פגשה את הנסיך ריצ'רד, בנו של הנסיך הנרי, דוכס גלוסטר לראשונה בקיימברידג' בשנות ה-60, בפברואר 1972 הם התארסו, הנסיך עיצב עבורה טבעת נישואים העשויה מכסף ואלמוגים, ביולי אותה שנה הם נישאו, שישה חודשים לאחר חתונתם נהיה הנסיך לדוכס גלוסטר והיא לדוכסית, בהמשך גם נולדו לזוג שלושה ילדים. משנת 1997 היא משמשת כנשיאת האקדמיה המלכותית למוזיקה, היא התלוותה לבעלה במהלך ביקוריו הרשמיים במדינות שונות, בין היתר נכחה בחגיגות השבעים של אולף החמישי, מלך נורווגיה, בני הזוג מתגוררים בארמון קנזינגטון. מדיה וקבצים בנושא בירגיטה, דוכסית גלוסטר בוויקישיתוף דוכסית גלוסטר באתר בית המלוכה הבריטי בירגיטה, דוכסית גלוסטר, במסד הנתונים הקולנועיים IMDb (באנגלית) ערך זה הוא קצרמר בנושא הממלכה המאוחדת ובנושא דנים. אתם מוזמנים לתרום לוויקיפדיה ולהרחיב אותו.
ראסינג פריז (כדורגל)

מועדון קלוב דה פראנס פוטבול קולומב 92 (בצרפתית: Racing Club de France football Colombes 92) הידוע גם בשם ראסינג פריז הוא מועדון כדורגל צרפתי מפרבר קולומב, בפריז. הקבוצה מתמודדת בליגה הלאומית 3, החמישית בחשיבותה בכדורגל בצרפת. רסינג נוסדה בשנת 1882 כמועדון ספורט רב תכליתי והוא אחד הוותיקים ביותר מבין מועדוני הכדורגל בצרפת. הקבוצה כיום מתמודדת בליגה הלאומית השלישית, הרמה החמישית של הכדורגל בצרפת ומארחת את משחקי הבית בסטאד לוסיין-שואן, אצטדיון קטן סמוך לאצטדיון האולימפי איב-דו-מנואר בקולומב. רסינג הייתה ממייסדות ליגה 1. המועדון זכה בתואר אליפות אחד במהלך עונת 1935/36 ובחמישה תוארי הגביע הצרפתי. רסינג שיחקה גם בעונת הבכורה של הליגה הצרפתית בשנת 1899. שחקנים בולטים ששיחקו בשורות המועדון היו לואיס פרננדס, מקסים בוסיס, דויד ז'ינולה, פייר ליטבארסקי, אנסו פרנצ'סקולי, אלפרד בלוך, ראול דייאנה ורובן פס. דייאנה בילה עשור עם המועדון (1930–1940) ובשנת 1931, הפך לשחור הראשון ששיחק במדי הנבחרת הלאומית. מאוחר יותר הוא שיחק בנבחרת במונדיאל 1938 לצד אבדלקאדר בן בואלי, חברו לקבוצה, שהיה אחד השחקנים הראשונים ממוצא צפון-אפריקאי לשחק עבור הנבחרת הלאומית. בין 2009 ל-2012, המועדון עבר לשכונת לבלואה-פרט והגיעה להסדר כספי עם הקומונה. רסינג קלוב דה פרנס: (1896–1932, 1966–1981, 2005–2007) רסינג קלוב פריז: (1932–1966, 1981–1987, 1999–2005) מאטרה רסינג: (1987–1989) ראסינג פריז 1: (1989–1991) רסינג 92: (1991–1995) רסינג קלוב דה פראנס 92: (1995–1999) רסינג קלוב דה פראנס פוטבול 92: (2007–2009) רסינג קלוב דה פראנס לבלואה 92: (2009–2012) רסינג קלוב דה פראנס קולומב 92: (2012–) ליגה 1 זכייה (1): 1936 סגנות (2): 1961, 1962 ליגה 2 זכייה (1): 1986 הגביע הצרפתי זכייה (5): 1936, 1939, 1940, 1945, 1949 סגנות (3): 1930, 1950, 1990 מדיה וקבצים בנושא ראסינג פריז בוויקישיתוף אתר האינטרנט הרשמי של ראסינג פריז ראסינג פריז, ברשת החברתית פייסבוק פרופיל, באתר Transfermarkt פרופיל, באתר Soccerway פרופיל, באתר FootballDatabase.eu Le Stade Yves du Manoir, Racing Club de France Football ערך זה הוא קצרמר בנושא כדורגל צרפתי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
דוריס דרגוביץ'

דורותיה "דוריס" דרגוביץ' (בקרואטית: Doris Dragović, מבוטא: dôːris drâːɡoʋitɕ; שם נישואים: דורותה בודימיר; נולדה ב-16 באפריל 1961) היא זמרת-יוצרת קרואטית. היא ייצגה בתחרות האירוויזיון את יוגוסלביה באירוויזיון 1986 עם השיר "ז'ליו מויה" (Željo moja; בעברית: משאלתי), בו סיימה במקום ה-11, עם 49 נקודות, ואת קרואטיה באירוויזיון 1999 עם השיר "מריה מגדלנה" (Marija Magdalena) בו סיימה במקום הרביעי, עם 118 נקודות. דרגוביץ' נולדה בספליט שבקרואטיה ומילדותה התעניינה בשירה. בתחילת שנות ה-80 הייתה חברה בהרכב המוזיקלי "More" וב-1986 החלה את קריירת הסולו שלה, באותה שנה היא ייצגה יוגוסלביה באירוויזיון בברגן וסיימה במקום ה-11. כתוצאה מכך הפכה לאחת מזמרות הפופ המובילות במדינה. ב-1999 זכתה במקום הראשון בתחרות הלאומית לייצוג קרואטיה באירוויזיון בירושלים מתוך 24 אמנים שהתמודדו בתחרות. באירוויזיון הגיעה למקום הרביעי. בשנת 2000 שרה מול ראש ממשלת מונטנגרו מילו ג'וקאנוביץ' בחגיגות לכבוד השנה החדשה. מדיה וקבצים בנושא דוריס דרגוביץ' בוויקישיתוף דוריס דרגוביץ', ברשת החברתית פייסבוק דוריס דרגוביץ', ברשת החברתית אינסטגרם דוריס דרגוביץ', סרטונים בערוץ היוטיוב דוריס דרגוביץ', במסד הנתונים הקולנועיים IMDb (באנגלית) דוריס דרגוביץ', במסד הנתונים הקולנועיים KinoPoisk (ברוסית) דוריס דרגוביץ', באתר ספוטיפיי דוריס דרגוביץ', באתר Last.fm (באנגלית) דוריס דרגוביץ', באתר MusicBrainz (באנגלית) דוריס דרגוביץ', באתר דיזר דוריס דרגוביץ', באתר Yandex.Music (ברוסית) דוריס דרגוביץ', באתר Discogs (באנגלית) דוריס דרגוביץ', באתר Genius דוריס דרגוביץ' באתר אירופופומוס "Doris Dragović", vecernji.hr (in Croatian). Retrieved 24 March 2014 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.